**DRAFT**

# **DECIZIA ETAPEI DE ÎNCADRARE**

## Nr. număr din 21.11.2017

....

Ca urmare a solicitării de emitere a acordului de mediu adresate de **SC A&A FARMS SRL**, cu sediul în satul Bogești, comuna Pogana, județul Vaslui, reprezentată prin Spridon Cristian, înregistrată la APM Vaslui cu nr. 7672/31.10.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Vaslui decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.11.2017, că proiectul ***"*Construire 4 hale producție – pui cu creștere lentă, copertină păstrare așternut – paie, locuință de serviciu – parter, împrejmuire teren*"*** propus a fi amplasat în intravilanul satului Bogești, comuna Pogana, județul Vaslui nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 1e - „instalaţii pentru creşterea intensivă a animalelor de fermă, altele decât cele incluse în anexa nr. 1”;

 b) prin aplicarea criteriilor din Anexa 3 la HG nr. 445/2009, s-au constatat următoarele:

  **Caracteristicile proiectului:**

 - mărimea proiectului – proiectul constă în construirea 4 hale de pui în sistem de crestere lentă ( pe durata a 84 de zile), constuirea unei locuințe de serviciu și împrejmuirea terenului.

Cele patru hale vor fi construite identic, cu lungimea de 45 m și o deschidere de 9 m, rezultând o suprafață utilă de 405 m²/hală, din care 400 m² destinați creșterii puilor, iar 5 m² va constitui camera tampon de la intrare în fiecare hală. Halele vor avea structură metalică, iar închiderile vor fi din panouri sandwich de 80mm grosime, atât la pereți cât și la acoperiș. Pe cele 2 frontoane vor fi prevăzute două uși mari de 3000mm x 3000mm care să permită accesul în hală cu un motoutilaj articulat. Pardoseala fiecărei hale se va realiza din pământ galben bine compactat, delimitată perimetral de un mic soclu din zidărie cu H= 0,30m. Ca așternut pentru creșterea puilor se vor folosi paie tocate într-un strat destul de consistent cca 6kg paie/m² care prin ajustare pe perioada creșterii va ajunge la cca 10 kg paie/m² - în total aproximativ 4 tone paie tocate/serie/hală. Fiecare hală va fi compusă din 9 travei cu L=5m și în fiecare travee, cu excepția celei din față, la partea de jos se va practica o trapă de ieșire a puilor afară, cu dimensiunea de L x H - 2500 mm x 500 mm =1,25 m² x 8 buc = 10 m². În treimea superioară a fiecarei traveei, pe toată lungimea de o parte și de alta a halei, cu o înălțime de 500 mm se va amenaja admisiile cu rol în ventilația naturală a halei. Admisiile vor avea intercalate din loc în loc porțiuni de policarbonat cu rolul de a asigura lumina naturală pe timpul zilei.

Capacitatea de creștere într-o hală va fi de 11 capete/m², conform ghidului de creștere al puiului ce se pretează la creștere lentă, ceea ce va duce la un număr de 4400 capete/hală. Se va asigura 8800m² pășune în jurul fiecărei hale și se vor planta minim 30 de arbori în cei 8800m² aferenți fiecarei hale. Deasemenea, se vor planta perdele forestiere la limita dintre fiecare parcela aferentă fiecărei hale, pentru a limita efectele vântului dominant mai ales în perioada rece a anului.

Accesul în fermă se va face prin extremitatea de est a terenului din DJ 243 Bârlad-Băcău, amenajându-se un drum intern ce va permite accesul la fiecare din cele 4 hale. La accesul în fermă se va amenaja un dezinfector rutier. Pe întreg perimetrul fermei, se va construi un gard cu înălțimea de 2,0 m și cu un soclu îngropat de 0,5 m. Pentru delimitarea internă a celor 4 hale și a locuinței de serviciu se va face cu gard din plasă bordurată de 1,5 m înălțime fără a mai fi necesar soclu subteran.

În interiorul unei halei se vor instala următoarele utilajele de creștere a puilor compuse din:

* 2 linii de adapare cu picurători și cupite de recuperare a eventualelor scurgeri;
* 1 linie cu 55 hrănitori circulare, respectiv o hrănitoare la 80 pui, ce va fi alimentată din buncărașul de capat. Furajul va fi stocat într-un buncăr metalic exterior ce va fi amplasat pe una din părțile laterale ale halei.

Locuința de serviciu va avea o suprafață de 147 mp și va cuprinde: un cabinet pentru medicul veterinar, o cameră de necropsie, grup sanitar, 1 salon, 2 dormitoare, baie și bucătărie.

 *Utilități:*

* alimentarea cu apă: preluată prin aducțiune subterană de la aprox. 800 m de la ferma SC A&A Farms SRL;
* evacuare ape uzate: pentru locuința de serviciu se va monta o microstație de epurare pentru 4-6 persoane cu capacitatea de 0,5 – 1 m3/24 h; Apele uzate provenite din esorarea dejecțiilor pe platforma de depozitare dejecții - levigatul va fi dirijat prin pantă și rigolă, fiind colectat și stocat în bazinul betonat (V=8 mc), ce se va amenaja în imediata apropiere a platformei cu suprafața de 32 mp.
* energie electrică: se va realiza prin branșament subteran de la ferma SC A&A Farms Bogești;
* energie termică: încălzirea puilor se va realiza cu eleveuze tip radiant pe GPL, iar la locuința de serviciu încălzirea se va asigura cu centrală termică pe peleți.

- cumularea cu alte proiecte – în imediata vecinătate există ferma SC A&A Farms SRL;

- utilizarea resurselor naturale - materiale de construcţii în cantităţi mici (pământ, balast, nisip, etc.);

- producţia de deşeuri – deşeurile de materiale de construcţii se vor depozita la locul stabilit de Primăria comunei Pogana, iar deșeurile reciclabile se vor valorifica prin agenți economici autorizați;

- emisiile poluante, inclusiv zgomotul şi alte surse de disconfort: - nu este cazul;

- riscul de accident, ţinându-se seama în special de substanţele şi de tehnologiile utilizate – nu este cazul.

 **Localizarea proiectului**

- utilizarea existentă a terenului – terenul aferent proiectului în suprafață de 21000 mp este situat în intravilanul satului Bogești, comuna Pogana, județul Vaslui și este proprietatea SC A&A Farms SRL conform contractului de vânzare-cumpărare nr. 2188/22.08.2016. Terenul are categoria de folosință actuală curți construcții.

- relativa abundenţă a resurselor naturale din zonă, calitatea şi capacitatea regenerativă a acestora – se vor folosi resurse naturale în cantităţi mici;

- capacitatea de absorbţie a mediului, cu atenţie deosebită pentru:

 a) zonele umede - nu este cazul;

 b) zonele costiere - nu este cazul;

 c) zonele montane şi cele împădurite - nu este cazul;

 d) parcurile şi rezervaţiile naturale - nu este cazul;

 e) ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale şi bazine piscicole amenajate etc. - nu este cazul;

 f) zonele de proteţie specială – nu este cazul;

 g) ariile în care standardele de calitate a mediului stabilite de legislaţie au fost deja depăşite - nu este cazul;

 h) ariile dens populate – nu este cazul;

 i) peisajele cu semnificaţie istorică, culturală şi arheologică – nu este cazul.

 **Caracteristicile impactului potenţial**

a)extinderea impactului: aria geografică şi numărul persoanelor afectate: – impact nesemnificativ;

b) natura transfrontieră a impactului: - nu este cazul;

c) mărimea şi complexitatea impactului: - impact nesemnificativ;

d) probabilitatea impactului – redusă.

e) durata, frecvenţa şi reversibilitatea impactului – reversibil, numai pe perioada lucrărilor de construire.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

***Condiţiile de realizare a proiectului:***

 1. Se vor respecta prevederile OUG nr. 195/2005 privind protecţia mediului, cu modificările şi completările ulterioare.

 2. Se vor obţine avizele precizate în certificatul de urbanism şi se vor respecta condiţiile

impuse prin aceste avize şi din documentaţia tehnică depusă. Să solicite și să obțină reautorizare de la SGA Vaslui, Notificare de la DSP Vaslui și Notificare de la DSVSA Vaslui.

 3. Deşeurile produse vor fi stocate temporar selectiv în spaţii special amenajate; se

interzice abandonarea /stocarea deşeurilor în afara spaţiilor amenajate în acest scop; deşeurile de construcţii se vor depozita la locul stabilit de Primăria comunei Pogana, iar deşeurile reciclabile se vor valorifica prin agenţi economici autorizaţi.

 4. Transportul deşeurilor periculoase /nepericuloase va fi efectuat numai de către firme

autorizate conform HG nr. 1061/2008 privind transportul deşeurilor periculoase şi nepericuloase pe teritoriul României.

 5. Implementarea tuturor măsurilor de protecţie a factorilor de mediu propuse prin proiect

şi descrise în documentaţia care a stat la baza emiterii acestei decizii.

 6. Pe parcursul execuţiei lucrărilor se vor lua toate măsurile pentru prevenirea poluărilor

accidentale; se impune refacerea terenurilor afectate de lucrări la starea iniţială.

 7. Pe toată durata de realizare a lucrărilor este strict interzis a se efectua descărcări de deşeuri lichide sau solide în ape de suprafaţă sau subterane.

 8. Titularul va informa în scris autoritatea publică competentă pentru protecţia mediului ori

de câte ori există o schimbare de fond a datelor care au stat la baza eliberării prezentei.

 9. ***La finalizarea lucrărilor, titularul va notifica în scris APM Vaslui şi GNM – Serviciul Comisariatului Judeţean Vaslui.***

 ***10. Se va solicita și obține de la GNM – Serviciul Comisariatului Judeţean Vaslui notă de constatare pentru verificarea condițiilor de realizare a proiectului prevăzute în Decizia etapei de încadrare.***

 ***11. Înainte de începerea activității se va solicita și se va obține autorizație de mediu de la APM Vaslui.***

 12. Nerespectarea prevederilor prezentei decizii atrage suspendarea sau anularea

acesteia, după caz, în conformitate cu prevederile legale.

 ***Decizia îşi păstrează valabilitatea pe toată perioada punerii în aplicare a proiectului, dacă nu intervin modificări ale acestuia***.

 Proiectul propus nu necesită parcurgerea celorlalte etape ale procedurii de evaluare adecvată.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv, Şef serviciu A.A.A.,**

**Mădălina NISTOR Mihaela BUDIANU**

 Întocmit,

 **Monica MOCANU**